      MUNICIPIUL CRAIOVA   

     CONSILIUL LOCAL AL MUNICIPIULUI CRAIOVA

   HOTĂRÂREA NR.392
privind darea în administrare, către Direcția Generală de Asistență Socială Craiova, a unor imobile care aparțin  municipiului Craiova
       Consiliul Local al Municipiului Craiova întrunit în şedinţa ordinară din data de 30.07.2026;

      Având în vedere referatul de aprobare nr.263094/2026, raportul nr.263098/2026 al  Direcţiei Patrimoniu şi raportul de avizare nr.263700/2026 al Direcţiei Juridice, Asistenţă de Specialitate şi Contencios Administrativ prin care se propune darea în administrare, către Direcția Generală de Asistență Socială Craiova, a unor imobile care aparțin  municipiului Craiova și avizele nr.27/2026 al Comisiei I-Buget Finanţe, Studii, Prognoze şi Administrarea Domeniului, nr.23/2026 al Comisiei III-Servicii Publice, Liberã Iniţiativã şi Relaţii Internaţionale și nr.31/2026 al Comisiei V-Juridică, Administraţie Publică şi Drepturi Cetăţeneşti ;  

             În conformitate cu prevederile art.108, art.297 alin.1 lit.a, art.362 alin.1 și alin.3 din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;
        În temeiul art.129 alin.2 lit.c, coroborat cu alin.6 lit.a, art.139 alin.3 lit.g, art.154 alin.1, art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările şi completările ulterioare;

                                                HOTĂRĂŞTE:

Art.1. Se aprobă darea în administrare, către Direcția Generală de Asistență Socială Craiova,  a imobilelor situate în municipiul Craiova, după cum urmează:

a) spațiul în suprafață de 115,28 mp., nr. inventar 12017716 și valoare de inventar 246220,98 lei, situat în str. Eustațiu Stoenescu, nr.1D, bl.N13, parter;
b) spațiul în suprafață de 50,00 mp., nr. inventar 11000248 și valoare de inventar 175.972,68 lei, situat în Brazda lui Novac, bl.G6, parter.
Art.2. Predarea-primirea  imobilelor prevăzute la art.1, se face pe bază de proces verbal, de către Comisia de predare - primire a bunurilor, constituită prin Dispoziția emisă de Primarul Municipiului Craiova nr.4484/2023, în termen de 30 de zile de la data adoptării prezentei hotărâri.
Art.3. Primarul Municipiului Craiova, prin aparatul de specialitate:Compartimentul Administraţie Publică Locală şi Relaţii cu Consiliul Local, Direcţia Patrimoniu, precum şi Direcția Generală de Asistență Socială Craiova vor aduce la îndeplinire prevederile  prezentei hotărâri.

